PGM Ultima Ratio

רובה PGM Ultima Ratio הוא רובה צלפים שתוכנן ומיוצר על ידי חברת PGM Précision הצרפתית. הרובה מיוצר בעיקר בקליבר 7.62x51 mm NATO אך ניתן להזמינו גם במספר קליברים אחרים, תלוי בדגם. הרובה תוכנן כרובה צלפים נגד אנשים ונחשב למדויק ביותר, אמין ונוח ליורה. מתחריו העיקריים בנתח שוק זה של רובי הצלפים הם אקורסי אינטרנשיונל ארקטיק וורפר ורובי סאקו TRG, ורובי צלפים אמריקאים.

שם הרובה בא מלטינית ופירושו "המוצא האחרון (שהוא כוח)" ונלקח מהביטוי "ultima ratio regum" ("הטיעון הסופי של מלכים", כלומר מלחמה) שהיה חרוט על תותחיו של לואי ה-14, מלך צרפת.

הרובה היה בשירות היחידה המיוחדת ללוחמה בטרור של ישראל, הימ"מ, ביחד עם "אחיו הגדולים" PGM 338 ו-PGM Hecate, בזכות דיוקו הרב, הארגונומיה הנוחה שלו והאיכות הכללית שלו. צלפי הימ"מ השיגו בו מקבצים של רבע דקה של מעלה (0.25 MOA), דיוק הנחשב לאחד הטובים כיום בעולם (כיום רוב רובי הצלפים משיגים דיוק של 1–0.5 דקה של מעלה).

== מבנה והנדסה ==

מערכת ה-Ultimo Ratio (להלן UR) היא רובה שתוכנן מראש כרובה צלפים ולא גרסה משופרת או מושבחת (accurised) של רובה רגיל.

כמו "אחיו" הגדולים - PGM Hecate II בקליבר 0.5 BMG ו-PGM 338 בקליבר 0.338 לפואה - רובה ה-UR בנוי סביב שלדת מתכת קשיחה, דבר המעניק לו מראה "שלדי". תכנון זה נועד להפחית משקל ולהקל את תחזוקת הרובה.

למרות שהרובה מוצע בעיקר בקליבר 7.62 מ"מ נאט"ו ניתן להזמינו בקליברים שונים, כאשר היצע הקליברים האפשריים תלוי בדגם (התערבות, קומנדו I ו-II או הדגם המושתק).



בידיו של צלף מיומן הרובה מסוגל להשיג באופן עקבי דיוק של 0.5 דקת קשת (0.5 MOA) עם תחמושת Match Grade, אך גם מקבצים של 0.25 דקה של מעלה ומטה הם לא נדירים.

את הרובה ניתן להטעין במחסנית בת טור יחיד של 5 כדורים או מחסנית בעלת שני טורים בת 10 כדורים. 

החברה מציעה את האביזרים הבאים בנוסף לרובה עצמו: משתיק קול PGM, ידית אחיזה ארגונומית מעץ, מתפסים מעץ, מסילות פיקטיני ארוכות לגג הרובה ולצדדים, מתאם לטלסקופים PGM, כוונות ברזל PGM לגיבוי, תיבת נשיאה ורצועה לנשיאת הרובה.

== בשימוש ישראל ==

רובי ה-PGM נרכשו על ידי היחידות המיוחדות של צה"ל ומשמר הגבול, בהן הימ"מ. הם נרכשו ב-3 דגמים: דגם ה-Ultima Ratio עם קנה מושתק אינטגרלית, דגם ה-PGM-338 לטווח רחוק ודגם ה-PGM Hécate II בקליבר 0.5 אינץ'. רובי ה-PGM נרכשו בשל ביצועיהם המעולים, בעיקר דיוק בירי ונוחות הפעלה לצלף. הם נרכשו בכמויות קטנות יחסית בגלל מחירם הגבוה, העובדה שלא ניתן לממן את רכישתם בכספי סיוע החוץ האמריקאי ומגבלות אירופאיות על ייצוא נשק לישראל (אמברגו).

הרובים נרכשו בשנות ה-90 של המאה ה-20 ושירתו עד סוף העשור השני של המאה ה-21. בימ"מ נעשה שימוש רב ברובים ורבים מהם נתבלו מרוב שימוש. בגלל בעיה לרכוש חלקי חילוף ותחמושת תואמת עקב אמברגו אירופאי על ייצוא נשק לישראל, ב-2013 רכש הימ"מ במקומם את רובה הצלפים המודולרי בארט MRAD (תוצרת ארצות הברית), שלו דיוק דומה ל-PGM. הבארט MRAD זכה אף הוא לחוות דעת חיוביות מאוד מצלפי הימ"מ.

== משתמשים ==

* : בשימוש צבא צרפת.
* : היה בשימוש יחידות מיוחדות של צה"ל ובימ"מ.
* : בשימוש היחידה הטקטית של המשטרה הצבאית.
* : בשימוש צבא סלובניה.

== קישורים חיצוניים ==

* [http://www.pgmprecision.com/en/ PGM Précision]
* [http://www.pgmprecision.com/en/sniper-rifles/8-ultima-ratio.html דף הרובה PGM Ultima Ratio] באתר החברה PGM Précision
* [https://web.archive.org/web/20110410183304/http://www.pgmprecision.com/uploads/pdf/ultima_2008_en.pdf PGM Ultima Ratio - דף נתונים] 
* [https://web.archive.org/web/20110715074548/http://www.pgmprecision.com/uploads/pdf/manuels/user_manual_ur.pdf מדריך למשתמש ברובה PGM Ultima Ratio] 
* [http://www.janes.com/articles/Janes-Police-and-Homeland-Security-Equipment/Ultima-Ratio-intervention-France.html Jane's - Ultima Ratio intervention (France)]
* [https://web.archive.org/web/20090220163655/http://world.guns.ru/sniper/sn34-e.htm Modern Firearms - PGM Ultima Ratio 'Intervention' (France)]
* [http://uvson308.free.fr/photogallery/PGMyannick/thumb.html PGM Ultima Ratio Black image collection]
* [http://uvson308.free.fr/photogallery/PGMUR/thumb.html PGM Ultima Ratio image collection]
* [https://www.idf.il/media/12773/000908614-%D7%A8%D7%95%D7%91%D7%A6-pdm.pdf מפרט קטלוגי של רוב"צ PGM] באתר צה"ל
* [http://www.isayeret.com/content/weapons/sws/pgm/article.shtml רובי PGM בשירות היחידות המובחרות של צה"ל] באתר Isayeret

==הערות שוליים==

קטגוריה:רובי צלפים
קטגוריה:נשק קל צרפתי
קטגוריה:משטרת ישראל: נשק קל